കൈകൂലി വാങ്ങിയത് പിടികൂടിയതിനു പിന്നാലെ പയ്യന്നൂര് സബ് റീജിയണല് ട്രാസ്പോര്ട്ട് ഓഫിസില് വിജിലന്സ് റെയ്ഡ് കണ്ണൂര് പയ്യന്നൂര് സബ് റീജിയണല് ട്രാസ്പോര്ട്ട് ഓഫിസില് വിജിലന്സ് റെയ്ഡ്. ഈ മാസം 18നു വിജിലന്സ് നടത്തിയ മിന്നല് പരിശോധനയില് കൈക്കൂലി വാങ്ങുന്നതിനിടെ എഎംവിഐ പി.വി പ്രസാദ് അറസ്റ്റിലായിരുന്നു. ഓഫിസില് കൂടുതല് ക്രമക്കേടുകള് കണ്ടെത്തിയ പശ്ചാത്തലത്തിലാണ് വീണ്ടും പരിശോധന. എഎംവിഐ പി.വി പ്രസാദില് നിന്നും പിടിച്ചെടുത്ത രേഖകളുടെ അടിസ്ഥാനത്തില് പിലാത്തറയിലെ കേംബ്രിഡ്ജ് ഡ്രൈവിംഗ് സ്കൂളില് പരിശോധന നടത്തിയ വിജിലന്സ് സംഘം രേഖകളില് വ്യാപകമായ ക്രമക്കേട് കണ്ടെത്തി. തുടര്ന്നാണ് സബ് ആര്ടി ഓഫിസില് വിജിലന്സ്പരിശോധന. ഓഫിസിലെ ഔദ്യോഗിക ഈമെയില് ഐഡിയും പാസ്വേഡും ഉപയോഗിച്ച് വിവരങ്ങള് ഡ്രൈവിംഗ് സ്കൂള് ഉടമകളും ഇടനിലക്കാരും കൈകാര്യം ചെയ്യുന്നതായി പരിശോധനയില് കണ്ടെത്തിട്ടുണ്ട്. കഴിഞ്ഞ ജനുവരി മുതലുള്ള ലൈസന്സും, ആര്സി ബുക്കുളും യഥാസമയം കൈ മാറാതെ വൈകിപ്പിച്ചതായും പരിശോധനയില് വ്യക്തമായി. ഉദ്യോഗസ്ഥര് വാഹനങ്ങള് കാണതെ തന്നെ ഫിറ്റ്നസ് നല്കിയതായും വിജിലന്സിന് വിവരങ്ങള് ലഭിച്ചിട്ടുണ്ട്.